ליאור קודנר

ליאור קודנר (נולד ב-16 במרץ 1979) הוא עיתונאי ישראלי ומרצה לתקשורת. משמש כמנכ"ל הדיגיטל של העיתון "הארץ" ואחראי על ניהול אתרי "הארץ" בעברית ובאנגלית ואתר "The Marker".

ביוגרפיה
ליאור נולד בריגה שבלטביה ועלה לישראל כשהיה בן 11. סיים את לימודיו התיכוניים במרכז חינוך ליאו באק בחיפה. הוא החל את דרכו העיתונאית בגלי צה"ל ככתב תחבורה, תעופה ותיירות ואחר כך מונה לכתב לענייני משפט.

ככתב, פרסם ראשון את עסקת הטיעון עם האנס בני סלע, ועל צנזורה שמפעילה חברת אגד על פרסום על גבי אוטובוסים, שמנעה בין היתר קידום אוכל לא-כשר. הוביל שורה של שידורים חיים, בין היתר סביב נחיתת האפיפיור בישראל, משפטי דרעי ונמרודי.

בתום שירותו המשיך לעבוד בגלי צה"ל, בין היתר הגיש וערך את "24 היום שהיה", מבזקים, "שישיבת" ויומן הערב. במקביל להמשך עבודתו האזרחית בגלי צה"ל החל לעבוד גם בקבוצת הארץ, שם מילא תפקידים מגוונים. בין היתר עבד כראש דסק החדשות, עורך מוספים וחלק ב', עורך חדשות החוץ ועורך הרשתות החברתיות של כל הקבוצה.

בשנת 2013 קודם קודנר ונוצר עבורו תפקיד חדש בקבוצה, סמנכ"ל הדיגיטל. באותה שנה היה אחראי למעבר האתר בעברית לאתר בתשלום למנויים. במרץ 2016 דיווח מו"ל העיתון, כי "הארץ" גייס 25,000 מינויים דיגיטליים. שנתיים אחר כך דיווח הארץ על 45,000 מינויים דיגיטליים. בסוף 2019 דיווח קודנר כי קבוצת הארץ הגיעה ל-72,000 מנויים דיגיטליים. באוגוסט 2021 הגיעה הקבוצה ל-100,000 מנויים דיגיטליים.

מאז 2017 מגיש את ההסכת "השבוע" של "הארץ" בכל יום שלישי.

בפברואר 2018 מונה גם לסגן עורך "הארץ". ב-2022 מונה למנכ"ל הדיגיטל של ״הארץ״.

חיים אישיים
נשוי לעורכת הדין שיר קודנר, לשעבר היועצת המשפטית של קבוצת NSO והם הורים לשלושה ילדים.

קישורים חיצוניים 
 
 כתבותיו באתר עכבר העיר

הערות שוליים

חיילי גלי צה"ל
סגל הארץ
ישראלים ילידי לטביה
עולים בשנות ה-1990
בוגרי מרכז חינוך ליאו באק
בוגרי האוניברסיטה העברית בירושלים
כתבים משפטיים ישראלים
מגישי פודקאסטים ישראלים
פעילי אינטרנט ישראלים
ישראלים שנולדו ב-1979